C 159/16
HR
Službeni list Europske unije
12.4.2022.
„Angažman”: svako djelovanje u općem interesu na dobrovoljnoj osnovi ili u obliku volonterskog rada.
Angažman se odnosi na dobrovoljno i nesebično djelovanje građana u službi drugih.
„Okoliš”: kombinacija prirodnih i društveno-gospodarskih elemenata koji čine okvir životnih uvjeta pojedinaca, stanovništva ili zajednice na različitim prostornim razinama.
Zaštita okoliša uključuje poduzimanje mjera za ograničavanje ili poništavanje negativnog učinka ljudske aktivnosti na okoliš.
„Mentorstvo”: srednjoročan ili dugoročan dobrovoljan odnos mlade osobe i mentora, strukturiran u profesionalnom okviru.
„Aktivnosti uzajamnog učenja”: aktivnosti kojima se na razini EU-a državama članicama koje se suočavaju sa sličnim izazovima u području politika omogućuje da rade u grupama i razmjenjuju dobru praksu, da se usredotoče na izazove specifične za pojedinu zemlju ili da podupiru određeni program nacionalnih reformi uz pomoć usporedivih zemalja, organizacija dionika i neovisnih stručnjaka, prema potrebi (1) „Održivi razvoj”: zadovoljavanje potreba sadašnjih generacija tako da se ne ugrozi sposobnost budućih generacija da zadovolje svoje potrebe.
Njime se promiču dinamično gospodarstvo, puna zaposlenost, visoki standardi obrazovanja, zdravstvene skrbi te socijalne i regionalne kohezije, kao i zaštita okoliša, u sigurnom i mirnom svijetu u kojem se poštuje kulturna raznolikost.
„Mladi s manje mogućnosti”: mladi koji zbog gospodarskih, socijalnih, kulturnih, geografskih ili zdravstvenih razloga, zbog svojeg migrantskog podrijetla, razloga kao što su invaliditet ili poteškoće u učenju, ili zbog bilo kakvog drugog razloga, uključujući razlog koji može dovesti do diskriminacije iz članka 21.
Povelje Europske unije o temeljnim pravima, nailaze na prepreke koje im onemogućuju djelotvoran pristup mogućnostima (2).
(1) Rezolucija Vijeća o upravljačkoj strukturi strateškog okvira za europsku suradnju u području obrazovanja i osposobljavanja u smjeru europskog prostora obrazovanja i šire (2021. – 2030.), (2021/C 497/01), točka 11.
(2) Definicija iz Uredbe (EU) 2021/888, članak 2. stavak 4.